Den norske løve

**Den norske løve** er et populært navn på løvefiguren i det norske riksvåpen. Løven er vanligvis utformet som en figur i profil, stående på en eller to baklabber, i heraldisk blasonering uttrykt som en *[[opprett]] løve*. Figuren holder en øks eller hellebard i framlabbene og har en åpen bladkrone på hodet.

Den Norske Løve er også navn på en tidligere orden, dansk-norske orlogsskip, et fort i Horten og en marsjmelodi.

## Historikk og heraldiske varianter

 

Norges riksvåpen med oppreist løvefigur utstyrt med krone og øks ble utformet under kong Eirik Magnusson. Hans kongeløve er kjent fra mynter og segl fra 1280-tallet. Kongevåpenet ble et rent riksvåpen for Norge i 1319, da Sverre-ætten døde ut i mannslinjen med kong Håkon V Magnusson. Dermed ble den norske løven «riksløve».

Den norske løve var godt kjent blant folk i unionstidene med både Danmark og Sverige. Løven kunne ses avbildet på de offentlige myndighetenes trykksaker, i kirkedekorasjoner, på mynt, segl, stempler, militære faner og senere på frimerker og lignende merker. Riksvåpenet eller den norske løve var et meget vanlig motiv i norsk folkekunst, malt eller utskåret. I dette skiller norsk folkekunst seg fra nabolandenes, hvor riksvåpen bare sjelden forekommer som motiv. I mange avbildninger kan løven og dens krone, øks eller hellebard være mer eller mindre naturalistisk eller heraldisk stilisert. I Undredal stavkirke er det et dåpsfat med en sentral relieff. Det viser den norske løve, som med fire bein holder et langt skaft med et höggspjot (krum hellebard) - utforming antatt fra 1600-tallet.

### 1200-, 1300- og 1400-tallet

File:Kong Eirik Magnusson PI VIII 2.jpg|Eirik II Magnussons segl 
File:Seal of Jamtland.png|Norges løve i Jemtlands segl fra 1274
File:Erik af Pommerns majestætssegl.png|Norges løve i hjerteskjold i Erik av Pommerns kongesegl
File:Christian den Førstes sekret 1457-1460.png| Norges løve i skjoldets tredje felt i Christian I s segl


### 1600- og 1700-tallet

Fil:Coat of arms of Norway on iron stove.jpg|Norges løve på ovnsplate fra 1668 i Herregården i Larvik
Fil:Ovnsplater.JPG|Gamle tremodeller dekorert med relieffer av den norske løve og grevelig rangkronet monogram (initialene CCDL) til ovnsplater av støpejern laget ved Fritzøe jernverk i Larvik. Fra Fritzøe museum
Fil:Skap_med_løver.jpg|Norske løver i folkekunsten - skap fra ca. 1760.
Fil:Våbenskjold - Adresseavisen 1767.png|Dansk-norsk unionsvåpen fra første utgave av Adresseavisen, *Kongelig allene privilegerede Tronhiems Adresse-Contoirs Efterretninger*, 1767.
Fil:Norske_løve_på_skap.jpg|Norsk løve i folkekunsten på skapdør ca. 1780.
Fil:Løve på primstav.jpg|Norsk løve i folkekunsten: Primstav fra Hallingdal, slutten av 1700-tallet.
Fil:Wooden beer tankard NF,1923-0194.png|Norsk løve i folkekunsten: Lokk til ølkrus fra Sør-Trøndelag, 1700-årene.
Fil:Norsk løve på ølkrus.jpg|Norsk løve i folkekunsten: Lokk til ølkrus av bjørk, 1700-tallet.
Fil:Riksvåpen Pontoppidan 1785.jpg|Norsk løve på kartusj i Pontoppidans kart over Det Sydlige Norge fra 1785. Forbildet var riksvåpen fra middelalderen.


### 1800-tallet

Fil:Krumkake iron with lion.jpg|Krumkakejern med Den norske løve
Fil:Frimerke1855.jpg|Riksvåpenet på det første norske frimerke, 1855



### 1900-tallet

Fil:Den Norske Løve.png|Ordenstegnet for Den Norske Løve 1904.
Fil:NS riksvåpen.jpg|Nasjonal Samlings versjon av riksvåpenet på frimerke fra 1944. Her er det en åpen krone på skjoldet og ikke kongekronen med bøyler.
Fil:Arnebergs riksvåpen.png|Riksvåpenet på norske pengesedler 1945–1976, tegnet av arkitekt Arnstein Arneberg
Fil:Telegramvåpen.jpg|Telegrafverkets riksvåpen på festtelegramblankett fra 1950-årene.
Fil:Nordnaesfanen.jpg|Den norske løve pryder fanen til buekorpset Nordnæs Bataillon i Bergen.
Fil:Dkn crester.jpg|Bruk av Den norske løve og annet på militære avdelingsmerker under Distriktskommando Nord-Norge.
Fil:Official CoA of Norway byPeterssen 1905.jpg|Riksvåpenet tegnet av Eilif Peterssen, godkjent ved Kgl.res. 14.12.1905. Etter 1937 ble løven fjernet fra toppen av kronen.
Fil:NF logo red.tif|Norsk Folkemuseums logo fra 1990, med mynter fra 1600-tallet som forbilde.
Fil:Emblem of the Norwegian Directorate for Cultural Heritage.svg|Riksantikvarens logo fra 1998. Motivet er Den norske løve fra 1600-tallet.



### 2000-tallet

Fil:Emblem of the Norwegian Labour Inspection Authority (–2017).svg|Emblem benyttet av Arbeidstilsynet frem til 2017.
Fil:Coat of arms of the Storting.svg|Riksvåpenet i versjon brukt av Stortinget fra 2016.

Fil:Høstutstilling 2017.tif|alt=Høstutstillingen|Norsk løve på klistremerket som var inngangsbillett til Statens Kunstutstilling i 2017. Uten kronen, men med øksen, minner denne versjonen av den norske løven som er inkludert i armorial Wijnbergen (c. 1265–1270).
Fil:Album cover of NRK Landsmøte.svg|Albumomslag for NRKs radiounderholdningsprogram Landsmøte med stilisert riksløve med hodetelefoner og mikrofon.
Fil:Emblem of the Norwegian Government.svg|Den norske løve i blått felt uten skjold, gående på to bakbein. Brukt av regjeringen og departementene.


## Annet
*Den norske løve* var i den dansk-norske unionstiden et navn på bl.a. skip i den sjømilitære flåten.

I flere perioder, bl.a. ved unionsoppløsningen i 1905, har ordene  *Den norske løve*, vært brukt populært som uttrykk for norsk selvstendighet, nasjonalisme, patriotisme og lignende holdninger. I dikt og litteratur brukes også *Den norske løve* på lignende måte, eventuelt for å ironisere over slike holdninger eller for å ta avstand fra dem.

*[[Den Norske Løve (orden)|Den Norske Løve]]* var navnet på en norsk orden, innstiftet av kong Oscar II i 1904 for å markere norsk likestilling med Sverige i unionen. Den skulle rangere like høyt som den ærverdige svenske Serafimerordenen. Som tiltak for å sikre kongehusets og unionens popularitet kom initiativet for sent. Ordenen ble bare tildelt medlemmer av kongehuset og utenlandske statsoverhoder. Det nye kongehuset etter 1905 valgte å la Den Norske Løve hvile og brukte bare St. Olavs Orden som hedersbevisning.

*Den norske løve*  er også brukt i fanen til buekorpset Nordnæs Bataillon i Bergen og i fanen til Jemtland.

*Den Norske Løve* er dessuten navn på en populær marsjmelodi av komponisten Oscar Borg. Den ble opprinnelig lansert under navnet «Leve Unionen», men måtte skifte navn etter unionsoppløsningen.

## Referanser


## Se også
* Norges riksvåpen
* Den Norske Løve, ordenstegn

## Litteratur

* Hans Cappelen: «Den norske løve i avistegning», Heraldisk Tidsskrift, nr 49-50, København 1984,side 315-321.